8 साल बाद आश्रम के बच्चों को मिला अपना भवन
जिला मुख्यालय से 80 किलोमीटर दूर पाली ब्लाक के वनांचल ग्राम राहा के आश्रम में रहने वाले बच्चों को 8 साल बाद नया भवन मिला है। अधूरा भवन छोड़ने के कारण विलंब से निर्माण पूर्ण हुआ। भवन के लिए 58.51 लाख की मंजूरी मिली थी। ठेकेदार ने भवन बनाने के बाद फिनिसिंग नहीं की थी। विवाद के कारण काम रूक गया था।
पसान रोड में स्थित ग्राम रावा से लगभग 20 किलोमीटर की दूरी पर जंगलों के बीच यह ग्राम है। वनांचल व सुविधाविहीन क्षेत्र होने के कारण शैक्षणिक व्यवस्था भी तब काफी कम थी जब इस आश्रम भवन की मंजूरी वर्ष 2007-08 में मिली थी। आदिवासी विकास विभाग को इसके लिए निर्माण एजेंसी बनाया गया था। अब देर सबेर भवन पूरा करने जिला खनिज मद से 31 लाख का अतिरिक्त आवंटन मांगा गया। राशि मिलने के बाद निर्माण पूरा कर लिया गया है। इस संबंध में अधिकारी औपचारिक टिप्पणी नहीं कर रहे हैं। उनका कहना है कि देर सबेर निर्माण पूरा होने से बच्चों को राहत मिल रही है।
ठेकेदार ने अधूरा छोड़ा था
खनिज मद से हुआ निर्माण
बिल्डिंग की दीवार व छत बनाकर ठेकेदार ने काम छोड़ दिया। सूत्र बताते हैं उसे बार-बार निर्माण के लिए कहा गया। लेकिन उसने इसमें रूचि नहीं दिखाई। बाद में कलेक्टर ने सख्ती दिखाते हुए फर्म को ब्लैकलिस्टेड करते हुए राशि भी सीज कर दिया था। इस पर ठेकेदार ने कोर्ट का सहारा लिया। यहां आर्बिटेशन में मामला सुलझाने कहा। तब तक काफी देर हो गई थी। ठेकेदार को तो काम का पैसा मिल गया।
जिला खनिज मद से 31 लाख आवंटित किया गया। इसके बाद दीवारों पर प्लास्टर, फ्लोरिंग किया गया। दरवाजा व खिड़कियां लगाई गई। बिजली से संबंधित कार्य कराए गए। पानी की भी व्यवस्था की गई। औपचारिक लोकार्पण के बाद बच्चों को यहां शिफ्ट कर दिया गया है। इस भवन में चार डारमेट्री, दो टायलेट ब्लाक, डायनिंग रूम, किचन, अधीक्षक आवास, कार्यालय व चौकीदार आवास उपलब्ध है।
जर्जर व छोटे से अतिरिक्त कक्ष में रहते थे 46 बच्चे
भवन निर्माण की उम्मीद में आश्रम का संचालन भी शुरू हो गया था। बच्चों के लिए स्कूल के एक अतिरिक्त कक्ष में रहने व खाने की व्यवस्था की थी। तब उम्मीद थी कि साल भर में निर्माण पूरा हो जाएगा। पर समय बीतता गया। अतिरिक्त कक्ष भी समय के साथ जर्जर होता गया। छोटे से कमरे में 46 बच्चे गुजरबसर कर रहे थे।
22 गांव के बच्चे रहते हैं यहां
राहा के आसपास आदिवासी बच्चों के लिए न तो कोई आश्रम है और न ही हास्टल। 30 किलोमीटर दूर सपलवा में आश्रम और 50 किलोमीटर की दूरी पर स्थित तुमान में बालिका हास्टल है। ऐसे में राहा का आश्रम में आसपास के 22 गांव के बच्चे रहकर पढ़ाई कर रहे हैं।
राहत
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva